Vanaf Euro 499,00 per persoon inclusief 8 daagse vliegreis. U verblijft in All Inclusive Hotel Zante Sun in Agios Sostis (Zakynthos, Griekenland). Zante Sun ligt op slechts 80 meter van het prachtige strand van Agios Sostis dat gelegen is tussen Laganas en Keri. Het centrum van Agios Sostis ligt op ca. 400 meter en het levendige centrum van Laganas ligt op ca. 2 kilometer. BBTag/Elizabeth - Dustloop Wiki
Revision as of 19:29, 13 October 2019 by DauntlessMonk7 (talk | contribs)
Retrieved from "https://www.dustloop.com/wiki/index.php?title=BBTag/Elizabeth&oldid=130848" Blu Dash JR Unlocked Dual Sim Phone (Black) | Groupon
Blu Dash JR Unlocked Dual Sim Phone (Black) - black
Unlocked phones will work with Most GSM Carriers worldwide
Alert types: Vibration; MP3, WAV ringtones, Loudspeaker, 3.5mm jack Gebed help om God se besondere (unieke) wil te verstaan...PB3.15 Home - Slider
Gebed help om God se besondere (unieke) wil te verstaan...PB3.15
Posted by thePLAN diePLAN on October 20, 2018 at 4:10 PM
•	3.15. Gebed help om God se besondere (unieke) wil te verstaan sodat dit uitloop op ‘n daaglikse leefstyl van gehoorsaamheid aan wat God sê
•	Deel 5.18 Spiritualiteit – bl. 69-90 (veral bl. 74-76)
•	Week 4 – Dag 16-20 God se mense praat met Hom – bl. 53-72
1 Konings 3:1-15 (:5-10); Spreuke 3:5-7.
1 Konings 3:1-15 (:5-10) (Sien ook 2 Kron. 1:1-13)
Salomo volg sy vader Dawid as koning op. Dit val in die tyd van die sogenaamde verenigde monargie (1050-930 vC), met Salomo se regeringstyd: 970-930 vC, waarna die volk Israel versplinter het in Israel (tien stamme) en Juda (2 stamme). Reg aan die begin van sy koningskap het Salomo voorwaardelike genade aan rebelle en moontlike vyande as troonopvolgers betoon, maar die oomblik toe hulle daardie voorwaardes verbreek het, was daar geen genade meer nie en het hy hulle gedood.
Melding word duidelik gemaak in vers 1-2 dat die tempel in Jerusalem nog nie gebou was nie, vandaar dat die volk en ook Salomo na die hoogte in Gibeon gegaan het om God (Jahwe) te aanbid en offers te bring. Hierdie ‘hoogtes’ in vers 3 moet nie verwar word met dié van die Kanaäniete wat Baäl aanbid het nie. Tog sou die ‘vreemde vrouens’ met wie Salomo getrou het om politieke stabiliteit te bewerk, later juis sy ondergang beteken en hom tot ‘n val bring, deurdat hulle hom verlei het tot afgodediens (1 Kon. 11:1-6).
Om God se goedheid en guns (:4) op sy regering af te bid, bring Salomo duisend brandoffers met verteenwoordigers van die hele volk teenwoordig (2 Kron. 1:2).
In vers 5 is daar 'n konneksie tussen die vraag wat God Salomo gevra het en die doel van die offers wat hy gebring het, naamlik die hulp van God vir sy koningskap oor God se volk.
Salomo begin sy gebed in vers 6 met 'n erkenning aan God se ingrype, groot dade en betrokkenheid in sy pa, koning Dawid, se regeringstyd en selfs tot op hierdie dag, deurdat God hom as seun en nageslag van Dawid, volgens God se belofte op die troon geplaas het.
In vers 7 en 8 besef Salomo dat die taak wat op sy skouers rus, veels te groot vir hom is. Dit vorm die grond vir wat hy nou van God gaan vra. Hy bely sy totale onvermoë met betrekking tot hierdie taak en terselfdertyd ook sy totale afhanklikheid van God alleen om 'n verskil te kan maak.
Daarom pleit Salomo in vers 9 by God om 'n luisterende, gehoorsame hart aan God se wil "sodat ek u volk reg sal regeer", asook Goddelike wysheid sodat ek "in alles insig sal hê" om te kan onderskei tussen goed en sleg, dus reg en verkeerd, volgens God se wil.
Hierdie versoek van Salomo in vers 10-11 was op God en Sy koninkryk gefokus en nie op Salomo se eie aardse begeertes nie en daarom het God dit goedgevind. Waar die “gewone” mens sou vra vir ‘n lang lewe vir homself en die uitwissing van sy vyande, of rykdom, aansien, ensovoorts, was Salomo se gebed nie op homself of tot sy eie voordeel gerig nie, maar op God en die volk na wie Hy hom tot diens geroep het.
Vers 12	in die Afrikaanse (1983) Vertaling word die woorde gebruik “sal Ek aan jou versoek voldoen”. In die oorspronklike Hebreeus word daar egter van ‘n perfektum werkwoord gebruik gemaak wat daarop dui dat die oomblik toe Salomo hierdie gebed tot God gebid het, was die antwoord alreeds gegee en sal dit vir die toekoms geldig bly. Die mate van wysheid, begrip ‘understanding heart’ en insig (onderskeidingsvermoë ) wat God toe reeds vir Salomo gegee het, was van só ‘n aard, dat daar niemand voor hom was, of ná hom sal wees wat sy gelyke is nie. Hoewel sommige beweer dat hier net verwys word na mense – ander konings in Salomo se leeftyd, wil die Hebreeuse woordkeuse die teendeel wys, naamlik universeel (op aarde) was en sal daar nooit weer iemand soos Salomo wees nie.
Uit louter genade (:13) gee God ook aan Salomo wat hy nié gevra het nie, sodat die hele wêreld sal weet dat God tot alles in staat is.
Daar is egter in vers 14 ‘n voorwaarde aan die verdere genade-belofte van ‘n lang lewe (letterlik: “...het Ek jou ook nog ‘n lang lewe gegee.” ) Salomo moet hom hou aan God se voorskrifte en gebooie, met ander woorde, hy moet God bo alles liefhê en Hom altyd eer! Vergelyk Deut. 6:1-4, asook die beginsel van Jesus dat ons dade van gehoorsaamheid aan God se wil, ‘n teken en selfs ‘n bewys is van ons liefde vir Hom (Joh. 14:15, 21, 23, 31; 1 Joh. 5:3). Die feit dat Salomo toe nie ‘n lang lewe gehad het nie, was nie ‘n verbreking van God se belofte nie, inteendeel, dit was juis die waarmaking van alles wat God hom beloof het, want Salomo het afgode begin dien en sy rug op God gedraai (1 Kon. 11:33).
In vers 15 het Salomo besef dat hierdie ‘n droom was wat van God gekom het. Hy het teruggegaan na Jerusalem en voor die verbondsark dankoffers aan Hom gebring.
Hierdie gebedsgesprek met God deur Salomo dui daarop dat hy 'n geestelike (godsdienstige) inseëning op sy koningskap wou hê en hierdie toekomspad net met God se wil en leiding wou instap. (Sien ook Moses se gebedsgesprek met God in Eksodus 33:12-17, asook Jesus se bergpredikasie-antwoord in Mat. 6:33.) Dat God Salomo se gebedsversoek toegestaan het, word prakties bewys in die daaropvolgende paragraaf (3:16-28 )
Volgens Spr. 1:1 is Salomo, seun van Dawid en koning van Israel, die digter-skrywer van die bekende spreuke. Veral die eerste paar hoofstukke is gerig op die jeug. Tog kan elkeen wat wysheid soek, baat daarby vind.
In hoofstuk 3:5-7 vind ons ‘n uitvloeisel van Salomo se gebedsversugting aan God in 1 Kon. 3. Hy waarsku dan ook duidelik dat geen mens op gelyke voet met die volmaakte Skeppergod staan nie – ook nie as dit kom by wysheid om die regte keuses te maak in terme van ons lewens nie.
God het wette daargestel wat sy volk moes lei om slegs op sekere goedgekeurde plekke offers te mag bring en te mag aanbid. Dit was nog voordat die tempel in Jerusalem voltooi is (Deut. 12 – veral :13-14). Die bedoeling was juis om wêreldse beïnvloeding uit te skakel in hul aanbidding tot God. Daarom was Salomo se offers op ander hoogtes as wat voorgeskryf was, sonde in God se oë en het dit die deur tot afgodery in die toekoms oopgemaak (:2-4).
Tot vandag toe loop die kerk van die Here Jesus Christus steeds die gevaar om onder die juk van wêreldse beïnvloeding te swig.
1 Kon. 3:5-9 – Volgens Jak. 1:5 moet God se kinders hul wysheid van Hom bid, en dis presies wat Salomo hier doen. Hy vra nie dat God sy werk vir hom moet doen nie, maar dat Hy vir hom sal gee wat hy nodig het om Sy wil te kan doen, naamlik insig (wysheid) in en gehoorsaamheid aan Sy wil. Alleen dán word God geëer.
:10-14 – Die Here stel die beginsel van ware geluk hier vas – eers God, sy wil en koninkryk wat ewigheidswaarde het en dan die daaglikse brood wat tydelike waarde het. (Vgl. Mat. 6:31-33.) Vers 12 herinner aan Mark. 11:24 waar Jesus vir sy dissipels gesê het: “Alles wat julle in die gebed vra (teenswoordige tyd), glo dat julle dit al ontvang het (verlede tyd), en dit sal vir julle so wees” (toekomstige tyd). Dis om in die geloof te kan sien wat nog nie bestaan nie. Vergelyk Heb. 11:1. Ongelukkig het Salomo sy wysheid van God net op sy koningskap toegepas en nie ook in sy huishouding nie. Ware wysheid is beide die insig in die onderskeiding van die wil van God in ‘n bepaalde situasie, sowel as die geesteskrag en karakter om daarop te reageer in gehoorsaamheid aan God se wil en die uitlewing daarvan tot sy eer. Vergelyk 1 Kon. 11:6.
Om ‘staat te maak’ op jou eie insigte, dui op dít waarop ek my vertroue plaas – my wil, in plaas van God se wil! Daarom moet ons onsself uit liefde gewillig onderwerp aan God se wil in sy Woord (Joh. 14:15, 21, 23-24; Hand. 17:11). Dit vloei voort uit die verhouding met Hom.
TEMA: Gebed as gesprek met God beïnvloed my hele lewe.
TEKS: 1 Konings 3:1-15 (:5-10); Spreuke 3:5-7.
1 Konings 3 vertel vir ons die verhaal van Salomo se gebed tot God om wysheid. Salomo volg sy vader Dawid as koning op. Sy regeringstyd was 970-930 vC. +1000 Jaar vC het hy vir 40 jr. geregeer.
Die tempel in Jerusalem was toe nog nie gebou nie en Salomo het na die hoogte in Gibeon gegaan om God (Jahwe) te aanbid en offers te bring en so Sy hulp vir sy koningskap oor die volk af te bid. Salomo het besef dat hy nog jonk is en dat die taak wat op sy skouers rus, veels te groot vir hom is. Daarom bely hy sy totale onvermoë as koning en terselfdertyd ook sy totale afhanklikheid van God alleen, om 'n positiewe verskil te kan maak.
In vers 5-8 en ook in Spr. 3:5-7 vind ons ‘n uitvloeisel van Salomo se gebedsversugting aan God in 1 Kon. 3. Dit waarop ek staatmaak, is waarin ek my vertroue plaas. “Eie insigte” beteken dus my wil, in plaas van God se wil! Salomo waarsku dan ook duidelik dat geen mens op gelyke voet met die volmaakte Skeppergod staan nie – ook nie as dit kom by wysheid om die regte keuses vir ons lewens te maak nie.
God het wette daargestel wat sy volk moes lei om slegs op sekere goedgekeurde plekke offers te mag bring en te mag aanbid. Dit was nog voordat die tempel in Jerusalem voltooi is (Deut. 12 – veral :13-14). Die bedoeling was juis om wêreldse beïnvloeding uit te skakel in hul aanbidding tot God. Daarom was Salomo se offers op ander hoogtes as wat voorgeskryf is, sonde in God se oë en het dit die deur tot afgodery in die toekoms oopgemaak (Deut. 12:2-5).
•	Tot vandag toe loop die Kerk van die Here Jesus Christus steeds die gevaar om onder die juk van wêreldse beïnvloeding te swig.
•	Volgens Jak. 1:5 moet God se kinders hul wysheid van Hom bid, en dis presies wat Salomo hier in doen. Hy vra nie dat God sy werk vir hom moet doen nie, maar dat Hy vir hom sal gee wat hy nodig het om Sy wil te kan doen (Jes. 49:5b), naamlik insig (wysheid) in, asook gehoorsaamheid aan sy wil. Alleen dán kan dit tot God se eer geskied.
In vers 9 pleit Salomo vir 'n luisterende, gehoorsame hart aan God se wil "sodat ek u volk reg sal regeer". Hy pleit ook vir wysheid sodat ek "in alles insig sal hê" om te kan onderskei tussen goed en sleg, reg en verkeerd, volgens God se wil. Daarom skryf Paulus in Gal. 5:16 (lees) en Rom 12:1-2 (lees)... Dit is steeds belangrik om te bid vir die gawe van onderskeiding.
In vers 10-14 stel die Here die beginsel van ware geluk vas – éérs God se koningryks-wil wat ewigheidswaarde het en dán die daaglikse brood wat van tydelike waarde is. Ons vind in hierdie verse dieselfde beginsel as in Mat. 6:31-33 en omdat hierdie versoek van Salomo op God en Sy koninkryk gefokus was en nie op Salomo se eie aardse begeertes nie, het God dit goedgevind. Waar die “gewone” mens sou vra vir ‘n lang lewe vir homself en die uitwissing (kort lewe vir) van sy vyande, of rykdom, aansien, ens., was Salomo se gebed hier nie op homself tot sy eie voordeel gerig nie, maar op God en die volk tot wie hy tot diens geroep is.
In die oorspronklike vers 12 word daar in Hebreeus van ‘n perfektum werkwoord gebruik gemaak (vgl. been breek versus bal skop). Dit dui daarop dat die oomblik toe Salomo hierdie gebed tot God gebid het, was die antwoord alreeds gegee en sal dit vir die toekoms geldig bly. Die mate van wysheid, begrip (understanding heart) en insig (onderskeidingsvermoë ) wat God toe reeds vir Salomo gegee het, was van só ‘n aard, dat daar niemand op aarde vóór hom was, of ná hom sal wees wat sy gelyke is nie. Dit herinner aan Mark 11:24 waar Jesus vir sy dissipels gesê het: “Alles wat julle in die gebed vra (teenswoordige tyd), glo dat julle dit al ontvang het (verlede tyd), en dit sal vir julle so wees” (toekomstige tyd). Dis om in die geloof te kan sien wat nog nie bestaan nie (Heb. 11:1).
Vir ons is hierin ‘n les te leer, gegrond op Bybelse beginsel... en dit is dat ware wysheid gaan oor die insig in die onderskeiding van God se wil in ‘n bepaalde situasie, sowel as die geesteskrag en karakter om daarop te reageer in gehoorsaamheid aan God se wil en die uitlewing daarvan tot sy eer.
Uit louter genade gee God ook aan Salomo in vers 13 wat hy nie gevra het nie, sodat die hele wêreld sal weet dat God tot alles in staat is.
Hierdie verhaal van Salomo is ‘n greep uit sy daaglikse praktiese lewe. Kyk gerus na die inhoud van die volgende paragraaf – oor die prostitute en die baba. Dit bring nie vir ons uit by geloof wat teenoor die praktyk van elke dag te staan kom en gehandhaaf moet word nie, veel eerder gaan dit oor geloof midde-in die praktyk en omstandighede van elke dag. Met ander woorde, hoe my persoonlike geloofsverhouding met God deur Jesus Christus en die Heilige Gees 24 uur van elke dag my lewe rig op God in gesprek met Hom en hoe ek dan my lewe volgens Sy wil en Woord inrig en die omstandighede hanteer.
‘n Vraag: Is gebed vir jou en my ‘n 24/7 tweerigting gesprek met God en nie net ‘n rympie aan tafel, of ‘n behoefte lysie wat ek vanoggend vinnig aframmel en Hom soms selfs voorskryf oor wat, waar en hoe Hy ons kan help nie?
Maak ons in hierdie gebedsgesprek ook voldoende tyd om gewoon net stil te word in God se teenwoordigheid om na Hom te luister en Hom dan toe te laat om my te lei om Sy wil te ken en te gehoorsaam?
Frans Hancke getuig by geleentheid dat hy een van die leraars van die Myung Sung Presbiteriaanse Kerk in Seoel, Suid-Korea, gevra het hoe dit moontlik is dat ‘n gemeente so fenomenaal soos hulle kon groei. Sy antwoord was dat hulle hul bestaansdoel verstaan en dat hulle ‘n biddende gemeente is. Biddende gemeente dui op ons 24/7 (vier-en-twintig uur per dag, sewe dae per week) kommunikasie met God wat so deel van ons lewe is soos asemhaal.
Frans vertel verder van die Walliese Herlewing aan die begin van die 20ste eeu, toe iemand een aand na die geheim van die Walliese Herlewing uitgevra het. Evan Roberts se antwoord was: “Daar is geen geheim nie. Bid en vir julle sal gegee word.” (Mat. 7:7 – OAV.)
Want as ons nie bid nie, kan ons God se doel met ons lewens, asook met die gemeente, mis as ons dink dat God net in breë, algemene universele terme met sy kerk werk (Spr. 3:5-7 en Ef. 5:10, 17 = Konteks!).
Gebed is só belangrik in ons verhouding met God. Daarom het die Here Henry T Blackaby se Bybelstudieboek, Beleef God en Hoe om God se wil te ken en te doen, as instrument in talle gelowiges se lewens gebruik om hulle voor te berei en ontvanklik te maak vir hul sendingroeping.
Nog ‘n vraag: Luister ons vandag regtig nog na God se stem? Soek ons regtig nog Sy wil bó alles – in dié sin dat ons dan van ons knieë af opstaan en gaan doen wat God van ons vra?
Of sou Jesus nie ook vandag vir ons sê: “kleingelowiges!” nie? – omdat ons nie Sy wysheid en insig toepas in ons huweliksverhoudings, ons ouerskap, in die kerkraad se besluite (veral m.b.t. die begroting) en in ander terreine waar ons dikwels sukkel om geloof te lééf nie?
Meld ons onsself daagliks aan vir koninkryksdiens, met gewillige, offervaardige en gehoorsame harte (soos Jesaja – Jes. 6:8 )? Jesus sê in Joh. 14:21: “Wie My opdragte het en dit uitvoer – dit is hy wat My liefhet. En wie My liefhet, hóm sal my Vader liefhê, en Ek sal hom liefhê en My aan hom openbaar.” Hier gaan dit verseker nie nét oor die oggend- en aand-tydjies saam met God nie! Dit gaan oor ‘n daaglikse gebedsverhouding met die lewende God, ‘n wandel met God, wat uitloop op ‘n mond wat oorloop van dit waar my hart van vol is (Mat. 12:34)! Hier vind ons ook die antwoord vir elkeen wat smag na ‘n intieme, persoonlike verhouding met God in Christus Jesus, wat uitloop op ‘n daadwerklike ervaring van Sy teenwoordigheid in my lewe.
In hierdie verhaal van Salomo, vind ons egter óók ‘n waarskuwing: ons word uit louter genade gered, maar die seën van die Here volg net op ‘n gehoorsame lewe volgens Sy wil!
Vers 14 leer ons dat daar ‘n voorwaarde is aan die genade-belofte van ‘n lang lewe (letterlik: “het Ek jou ook nog ‘n lang lewe gegee” ). Salomo moet hom hou aan God se voorskrifte en gebooie, m.a.w. hy moet God bo alles liefhê en Hom altyd eer! (Vgl. Deut. 6:1-4, asook Jesus se beginsel dat ons dade van gehoorsaamheid aan God se wil, ‘n teken, selfs ‘n bewys is van ons liefde vir Hom - sien 1 Joh. 5:3.)
Die feit dat Salomo toe nie ‘n lang lewe gehad het nie, was nie ‘n verbreking van God se belofte nie, inteendeel, dit was juis die waarmaking van alles wat God hom beloof het, want Salomo het afgode begin dien en sy rug op God gedraai.
•	Salomo het goed begin, maar die vreemde vrouens wat Salomo getrou het om politieke stabiliteit te bewerk, het later juis sy ondergang beteken en hom tot ‘n val gebring, deurdat hulle hom verlei het tot afgodediens (1 Kon. 11:1-6, 33). Vergelyk die rol van gebed by die keuse van ‘n huweliksmaat tot God se eer!
•	Salomo het sleg geeïndig!
- Mag die Here gee dat jy en ek vanjaar op Sy koninkryk sal fokus, op Sy doel en Plan vir my lewe en dat ons aan die einde van hierdie jaar ook goed sal eindig!
- VIDEO: NICK VUJICIC: “Never give up” (Finish well)
Cho P.Y., 1984. Prayer: Key to Revival. Waco, Texas: Word, Incorporated.
Keil CF-Delitzsch F., 1978. Commentary on the OT. Grand Rapids, Michigan: William Eerdmans
Hancke, F. 2010. DiePLAN - die geheim van verskilmakende gemeentes. Instituut vir Sendingwetenskaplike en Ekumensies Navorsing - ISWEN, Universiteit Pretoria.
Hancke, F. 2006. Ons is diePLAN - 9 weke van transformasie. Kimberley: DiePlan.
Murray, A. (with Bruce Wilkerson), 2004. Daily in His Presence. Lux Verbi BM.
Rinker, R. 1959. Gebed: ‘n Gesprek met God. Zondervan Publishing House / Vereeniging:
Tyndale House Publishers & Zondervan Publishing House, 1991. Life Application Bible. Tyndale House Publishers & Zondervan Publishing House.
Vosloo, W. & J. v Rensburg, F. 1993. Die Bybel in die Praktyk. Vereeniging: Christelike
Weiss, G.C. 1974. Hoe om God se wil te ken. Kempton Park: Hart-Kolportasie-Boekery.